b"\n_START_ARTICLE_\nTim Sebastian\n_START_SECTION_\nFormaci\xc3\xb3\n_START_PARAGRAPH_\nSebastian va estudiar a la Westminster School, una escola de pagament al barri de Central London. T\xc3\xa9 un grau en Lleng\xc3\xbces Modernes al New College, d'Oxford, i parla tant l'alemany com el rus._NEWLINE_T\xc3\xa9, a m\xc3\xa9s, un diploma en Estudis de Periodisme de la Universitat de Cardiff, graduat l'any 1974.\n_START_SECTION_\nPeriodista\n_START_PARAGRAPH_\nSebastian va comen\xc3\xa7ar la seva carrera en el periodisme a Reuters l'any 1974, traslladant-se a la BBC com a corresponsal a l'estranger a Vars\xc3\xb2via l'any 1979.  Es va convertir en reporter de la BBC a Europa l'any 1982, a Moscou l'any 1984 (fins a la seva expulsi\xc3\xb3 de la URSS l'any 1985) i posteriorment a Washington de 1986 a 1989._NEWLINE_Sebastian va treballar a m\xc3\xa9s per The Mail on Sunday, i va fer contribucions a The Sunday Times.\n_START_SECTION_\nEntrevistador\n_START_PARAGRAPH_\nVa fer entrevistes memorables a Hard Talk a l\xc3\xadders mundials inclosos els presidents dels Estats Units Bill Clinton, Donald Trump] i Jimmy Carter, l'arquebisbe Desmond Tutu, el primer ministre de Singapur Lee Kuan Yew, i a l'\xc3\xbaltim l\xc3\xadder de la Uni\xc3\xb3 Sovi\xc3\xa8tica Mikha\xc3\xafl Gorbatxov. Ara presenta Conflict Zone, un programa d'entrevistes al canal internacional en angl\xc3\xa8s Deutsche Welle._NEWLINE_Al mar\xc3\xa7 de 2016, va entrevistar el l\xc3\xadder del partit alemany AfD, Frauke Petry.\n_START_SECTION_\nModerador de debats\n_START_PARAGRAPH_\nSebastian \xc3\xa9s sovint moderador de debats i grans confer\xc3\xa8ncies, seminaris i f\xc3\xb2rums en tot el m\xc3\xb3n._NEWLINE_Va ser el director de The Doha Debates, un programa de la Qatar Foundation que s'emetia mensualment al canal BBC World News, valorat com el millor programa del cap de setmana. Els Debates van ser creats per Sebastian l'any 2004 i la seva cinquena temporada va comen\xc3\xa7ar al setembre de 2008._NEWLINE_Seguint els disturbis pol\xc3\xadtics i socials a Egipte i Tun\xc3\xadsia de principis de 2011, Tim Sebastian va crear els The New Arab Debates, que hi ha hagut a Egipte, Tun\xc3\xadsia i Jord\xc3\xa0nia i que es van emetre a Deutsche Welle English aix\xc3\xad com en canals de televisi\xc3\xb3 regionals. Els debats tamb\xc3\xa9 es van fer en \xc3\xa0rab amb el presentador egipci Mai El Sherbiny."